খাদানের সাকসেস পার্টিতে অন্য মেজাজে দেব

কলকাতা: বক্স অফিসে ঝড় তুলেছে খাদান (Khadaan)। বক্স অফিসের সমস্ত রেকর্ড একেবারে ভেঙে গুড়িয়ে দিয়েছে খাদান। বাংলার ঘরে ঘরে শুধু একটাই নাম দেব (Dev)। বক্স অফিসের রিপোর্ট বলছে ১৫ কোটি ছুঁইছুঁই খাদান। ছবির সাকসেস পার্টিতে (Khadaan Success Party).চাঁদের হাট জমিয়ে নামলেন দেবও।

দেব ফের একবার বাংলা কমার্শিয়াল ছবিকে এভাবে ফিরিয়ে আনবেন বক্স অফিসে তা অনেকেই ভাবতে পারেননি। দেব আবার প্রমাণ করলেন তিনই ‘রাজার রাজা’। বহুদিন পর কোনও বাংলা ছবি নিয়ে এই পরিমাণ মাতামাতি দেখা গেল। বর্ষশেষে বাংলাকে দেব খাদান দিয়েছে। এর আগে কোনও বাংলা সিনেমা ১৫ কোটি আয় করতে পারেনি। অর্থাৎ বাংলার বক্স অফিসে রেকর্ড গড়লেন দেব। বক্স অফিসে সফল এই ছবি। শুধু বাংলা নয়, গোটা দেশে রমরমিয়ে চলছে খাদান। বাংলায় অসাধারণ সাফল্য মেলার পর, দিল্লি, বেঙ্গালুরু, পুণে, অসমের মতো একাধিক শহরে মুক্তি পেয়েছে এটি। আর তখনই গ্র্যান্ড সাকসেস পার্টির আয়োজন করা হল। সেখানেই বসেছিল চাঁদের হাট।

আরও পড়ুন: আবার মৃন্ময়-মীর একসঙ্গে!

খাদানের সাকসেস পার্টিতে মেরুন শাড়ি, ম্যাচিং ফুল স্লিভ ব্লাউজ পরে তাঁকে দেবের হাত ধরেই ঢুকতে দেখা যায় রুক্মিণীকে। অন্যদিকে দেবের পরনে ছিল টম অ্যান্ড জেরি আঁকা ফাঙ্কি শার্ট এবং জিন্স। পার্টিতে এসেছিলেন সৃজিত মুখোপাধ্যায়, যিশু সেনগুপ্ত, ইধিকা পাল, স্বস্তিকা দত্ত, প্রমুখ। খাদানের সাকসেস পার্টিতে এসেও রুক্মিণীকে বিনোদিনী ছবিটির প্রচার করতে দেখা যায়।

অন্য খবর দেখুন